ગૂજરાત વિદ્યાપીઠના કુલસચિવ ડૉ. સુદર્શન આયંગર અને ગુજરાતી સાહિત્ય પરિષદના કુલસચિવ ડૉ. રાજેંદ્ર ખીમાણીની હાજરીમાં અને વિવિધ વિદ્યાર્થીઓ ગુજરાતીભાષા સંબંધિત સૂત્રોના બોર્ડ લઈને, ગુજરાતી ભાષાના અવનવા નારા ઉચ્ચારીને ગૂજરાત વિદ્યાપીઠથી માતૃભાષા રેલીની શરૂઆત કરવામાં આવી. ગુજરાતી ભાષાના વિવિધ મજાના નારા જેવા કે “આપણી ભાષા માતૃભાષા”, “વિચારનું શસ્ત્ર માતૃભાષા”, “૧ ૨ ૩ ૪ ગુજરાતી ભાષાનો જય જયકાર”, “૫ ૬ ૭ ૮ ગુજરાતીનો ઠાઠમાઠ”, “સોડા, લેમન, કોકાકોલા, ગુજરાતીની બોલંબોલા” વગેરે રેલી દરમ્યાન ગુંજતા રહ્યા.